V programe srednjega strokovnega oz. tehniškega izobraževanja se lahko vpiše, kdor je uspešno zaključil osnovno šolo ali program nižjega poklicnega izobraževanja, hkrati pa izpolnjuje tudi druge (posebne) pri posameznih programih navedene pogoje za vpis.

Posebni pogoj, potreben za vpis v posamezni program srednjega strokovnega oz. tehniškega izobraževanja, je lahko psihofizična sposobnost ali posebna nadarjenost oz. spretnost (Geotehnik, Zobotehnik, Fotografski tehnik, Tehnik oblikovanja).

Posebna nadarjenost oz. spretnost se preverja s preizkusom, ki ga izvedejo šole z razpisanimi programi, za katere se navedeno zahteva. V poglavju I.3 so po posameznih programih navedeni kraj in čas izvajanja preizkusov ter potrebščine, ki jih morajo kandidati prinesti s seboj. Potrdilo o opravljenem preizkusu izdajo šole, ki ga izvajajo in velja samo za šolo, ki je potrdilo izdala.

Ti programi trajajo štiri leta, zaključijo pa se s poklicno maturo.